Názov kvalifikácie:	Pekár 	
Číselné označenie kvalifikácie 
SK ISCO- 08:	
7512001	
Povolanie, ktorého sa kvalifikácia týka:	7512 Výrobcovia pekárskych a cukrárskych výrobkov	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	

240 hodín	
Z toho teoretická príprava:
Z toho praktická príprava:	60 hodín

180 hodín	
Doklad o nadobudnutej kvalifikácii: 	Osvedčenie o úplnej kvalifikácii	
Kvalifikačný štandard pre ISDV

Odborné vedomosti 
	Odborné zručnosti
	
PEKÁR vie/pozná:

-	zásady  osobnej hygieny a hygieny práce vo výrobe,
-	zásady bezpečnosti a ochrany zdravia pri práci,
-	suroviny a materiály používané k výrobe a spôsob ich uskladnenia,
-	základné technologické výpočty používané vo výrobe,
-	členenie pekárskych výrobkov podľa Potravinového kódexu SR,
-	predpisy platné vo výrobe a kontrole pekárskych výrobkov (oddiel 5 pekárske výrobky, hlavy 13, tretej časti Potravinového kódexu SR),
-	zásady práce pri príprave kvasov, ciest, formovaní, kysnutí a pečení pekárskych výrobkov.

	PEKÁR je zručný v oblasti:

-	prípravy surovín na výrobu podľa príslušnej receptúry,
-	posúdenia kvality používaných surovín,
-	výroby rôznych druhov kvasov a ciest podľa receptúr, 
-	formovania výrobkov z cesta pre jednotlivé skupiny výrobkov,
-	ručného formovania guľatých aj podlhovastých chlebov,
-	ručného formovania žemlí, rôznych druhov rožkov, pletenky, vianočky zo 4 a 6 prútov,
-	výroby rôznych druhov lístkového cesta,
-	formovania rôznych tvarov výrobkov z lístkového cesta,
-	ručného formovania praclíkov,
-	prípravy náplne podľa receptúr ,
-	plnenia náplní do výrobkov,
-	vykonávania základnej údržby na strojoch a zariadeniach,
-	obsluhy kysiarne a pece pri výrobe rôznych druhov pekárskych výrobkov.	

Hodnotiaci štandard pre ISDV

Predmetom overenia a hodnotenia bude:      

Prehľad teoretických vedomostí z technológie pracovných postupov a predvedenie komplexnej úlohy (praktická realizácia)
1.	uplatňovanie základných hygienických predpisov platných pre potravinársku výrobu a predpisov podľa Potravinového kódexu SR,
2.	uplatňovanie zásad bezpečnosti práce pri obsluhe strojov a zariadení v pekárskej výrobe,
3.	senzorické  hodnotenie kvality používaných surovín  pre pekárske výrobky,
4.	použitie základných technologických výpočtov  využívaných v pekárskej výrobe,
5.	pripravenie kvasov,
6.	vyrobenie rôznych druhov ciest,
7.	obsluhovanie kysiarne,
8.	vyrobenie lístkového cesta,
9.	formovanie  rôznych tvarov výrobkov z lístkového cesta,
10.	pripravenie náplní,
11.	senzorické hodnotenie kvality cesta, jeho stupňa zrelosti a vhodnosti na spracovanie, 
12.	ručné  formovanie guľatých a podlhovastých chlebov,
13.	ručné  formovanie surových výrobkov - žemlí, rôznych druhov rožkov, pletenky, vianočky zo 4 a 6 prútov,
14.	ručné formovanie praclíkov,
15.	strojové formovanie surových výrobkov,
16.	stupeň nakysnutia surových výrobkov na pečenie,
17.	pripravenie surových výrobkov na pečenie,
18.	obsluhovanie pece, nastavenie režimu pečenia podľa druhov výrobkov,
19.	určenie správnej doby pečenia pre jednotlivé druhy a hmotnosti výrobkov,
20.	určenie chýb a príčin nedostatkov  pekárskych výrobkov a spôsoby odstraňovania týchto nedostatkov,
21.	základná údržba strojov a zariadení,
22.	dodržiavanie zásad ochrany spotrebiteľa,
23.	organizácia práce.